Die Hartseer van straatwerk in 'n gebroke wêreld – Afrika Evangeliese Bond - Oos Kaap
Straatwerk in 'n Gebroke wêreld
Ons het Donderdag middag straatwerk gaan doen. Dit het my opnuut getref hoe gebroke hierdie wêreld van ons is. Die strate is vuil, om elke hoek en draai sit daar mense Nigeriërs wat lyk of hulle met dwelms smous en elke nou en dan loop daar 'n gebroke mens verby jou.
Ek gaan hel toe
Ek het met 'n jong meisie gepraat. Op die vraag, "Waarheen gaan jy as jy sterwe?" het sy 'n eenvoudige antwoord gegee, "Ek gaan hel toe". Haar lewe is so deurmekaar. Sy is seker ongetroud maar het klaar 'n kind. 'n Jong lewe sonder enige toekoms. Tog was dit my voorreg om met haar te deel dat sy deur die Here Jesus 'n toekoms kan hê. Die Evangelie is werklik die krag van God tot redding vir elkeen wat glo; so leer Romeine 1:16 ons.
Die Here ken my hart
Daar kom staan 'n vrou by ons en begin oor die vieslikste dinge te praat. Ek vra haar toe, "Kan ek met jou oor Jesus praat?" Sy skrik haarself lam en loop weg baie skaam. Sy kom terug en ek vra haar toe, "Hoekom word jy skaam as jy voor my so praat, ek wat niks is? God sien alles van jou raak selfs wat jy in die geheim doen." Sy wou nie werklik met my praat nie. Dit het gelyk of sy hoog is op iets. Haar antwoord was, "Die Here ken my hart… ek bid elke aand dat Hy my moet vergewe." Ek vertel haar toe dat as die Here haar sou vergewe dat sy 'n nuwe mens sal word volgens 2 Korinthiers 5:17. Na hierdie woorde het sy weggeloop.
Post Tags:	#Armoede#Siele#Straatwerk
Evangelisasie in Vrededorp
Byjanlab	 Apr 13, 2018 Apr 13, 2018
Die was 'n wonderlike voorreg om vandag Evangelisasie in Vrededorp te kon doen. Op die trein na Park stasie kon ons honderde traktaatjies uitdeel en ek het 'n paar baie goeie gesprekke gehad. Op Park stasie was die leier van SAFTU Zwelinzima Vavi besig om met mense te gesels. Ek het met hom gaan gesels. Ek…
Read More Evangelisasie in VrededorpContinue
Die Vierde dag van die studenteveldtog
Byjanlab	 Mar 11, 2016 Mar 11, 2016
Vroeg oggend agter siele aan Ons was vroeg vanoggend op die pad na 'n Hoërskool toe vir die vierde dag van die Glenvar Studenteveldtog. Die hele pad het dit gereën. Ons dank die Here so vir die reën en ons harte is gevul met die verlange: Esegiel 34:26 En Ek sal hulle en die plekke…
Read More Die Vierde dag van die studenteveldtogContinue
Soveel vrae en soveel seer
Byjanlab	 Oct 20, 2018 Oct 20, 2018
Mens eer die Here vir die wonderlike geleenthede wat mens het om 'n liggie te wees in 'n donker wêreld meet soveel vrae en soveel seer. Tog is mens se hart seer as mens die menigte sien wat is soos skape sonder 'n herder. Ek en 'n dierbare Oom het vandag saam uitgereik. Ons het…